Diari Oficial de la Generalitat Valenciana


Sumari del DOGV 2457, del 24-02-1995 (1995/833933)

ORDRE de 14 de desembre de 1994, de la Conselleria d'Educació i Ciència, per la qual es modifica l'autorització al Centre Docent Privat Cultural Malvarrosa de València, per canvi de titularitat.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/14/(2)/dof/vci/html**

### Dades del document

Número de DOGV
:   2457

Data del DOGV
:   24-02-1995

Secció del DOGV
:   DISPOSICIONS GENERALS

Número del document
:   1995/833933


Data del document
:   14-12-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 14 de desembre de 1994, de la Conselleria d'Educació i Ciència, per la qual es modifica l'autorització al Centre Docent Privat Cultural Malvarrosa de València, per canvi de titularitat.   
Vist l'expedient incoat a instància de M.ª ángeles Checa Flores, en representació de l'associació Centro Cultural Malvarrosa, entitat a favor de la qual se sol·licita el canvi de titularitat del centre docent privat Cultural Malvarrosa, situat al carrer d'Eugènia ViÑes, 251, de València, amb número de codi 47690622.  
Vist que segons consta en el Registre de Centres Docents de la Comunitat Valenciana, la titularitat del centre correspon a Concepción Pérez Santamaría, qui, mitjançant document públic de cessió de la titularitat, amb número de protocol 2957, atorgat davant del notari de València Joaquín Sapena Davo, el 3 de novembre de 1993, cedeix i transfereix la titularitat del centre docent Cultural Malvarrosa, la qual, mitjançant el seu representant legal l'accepta i l'adquireix, i se subroga en totes les càrregues i obligacions que poguera tenir contretes l'esmentat centre, (del qual era titular qui cedeix) amb la Conselleria de Cultura, Educació i Ciència.  
Vist que l'associació anomenada Centro Cultural Malvarrosa fou constituïda com cal, mitjançant l'acta fundacional de 13 d'abril de 1993, que consta inscrita en el Registre d'Associacions de la Generalitat Valenciana, en la secció primera, número 5870, i que la seua legitimació dels estatus d'aquesta, a partir dels quals es desprén el seu únic fi de caràcter docent educatiu.  
Vist que l'esmentat centre obtingué l'autorització per a impartir els ensenyaments de Formació Professional de primer grau, branca Sanitària, professió Clínica, amb una capacitat per a 150 llocs escolars, segons consta en l'Ordre de 24 de juliol de 1980, del Ministeri d'Educació i Ciència (BOE de 9 d'octubre).  
Vist que per l'Ordre de 14 d'abril de 1993, de la Conselleria de Cultura, Educació i Ciència (DOGV de 25 de juny), s'aprovà la renovació del concert educatiu subscrit amb l'esmentat centre per a quatre unitats (branca Serveis), en el nivell de Formació Professional de primer grau.  
Atés que l'expedient ha sigut tramitat per la Direcció Territorial d'Educació de València, la qual, vist l'informe favorable emés per la Unitat d'Inspecció Educativa, eleva proposta favorable a la sol·licitud.  
Vists el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris i el Decret 115/1990, de 9 de juliol (DOGV de 24 de juliol), del Consell de la Generalitat Valenciana, pel qual es crea el Registre de Centres Docents de la Comunitat Valenciana.  
Fent ús de les atribucions conferides per l'article 35 de la Llei de Govern València,  
ORDENE:   
Primer  
Modificar l'autorització, per canvi de titularitat del centre docent privat de Formació Professional de primer grau, Cultural Malvarrosa de València, amb número de codi 73319597, a favor de l'entitat associació Centro Cultural Malvarrosa, amb número de CIF G-96170758, la qual, com a cessionària, se subroga en tots els drets i obligacions que qui cedeix haguera contret amb la Conselleria d'Educació i Ciència, amb el Ministeri d'Educació i Ciència, i també amb les derivades de l'ordre laboral i docent.  
El canvi de titularitat no afectarà al règim de funcionament del centre.  
Segon  
La present autorització s'inscriurà en el Registre de Centres Docents de la Comunitat Valenciana.  
Tercer  
Modificar, d'ofici, el document administratiu de formalització del concert educatiu subscrit amb l'esmentat centre, fent constar-hi l'actual titularitat del centre referit, d'acord amb el que disposa la disposició vint-i-tres de l'Ordre de 29 de desembre de 1992, de la Conselleria de Cultura, Educació i Ciència (DOGV de 7 de gener de 1993).  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller d'Educació i Ciència, tal com ho exigeix l'article 110.3 de la Llei 30/1992.  
València, 14 de desembre de 1994  
El conseller d'Educació i Ciència,  
JOAN ROMERO I GONZáLEZ


Còpia Permalink ELI